Saaremaa Muusikahariduse Sihtasutus

Saaremaa Muusikahariduse Sihtasutus oli aastatel 1997–2012Äriregistri teabesüsteem. tegutsenud sihtasutus, mis loodi eesmärgiga korraldada Saare maakonnas muusikaüritusi.

Aastatel 2000–2002 andis Saaremaa Muusikahariduse SA välja kultuurilehte Saare Muusika, millest ilmus 39 numbrit.

 Kuressaare Ooperipäevad 

Aastatel 1999–2006 toimusid Saaremaa Muusikahariduse SA eestvedamisel Kuressaare Ooperipäevad. Ooperipäevade peakorraldaja oli Ludmilla Toon.Ooperipäevade alustala Ludmilla Toon pole seniajani ooperit unustanud. Saarte Hääl, 25. juuli 2014. Aastal 2006 sattus sihtasutus tõsistesse rahalistesse raskustesse ja soovides saada 2007. aasta ürituse toimumiseks riigilt toetust, pidi 2007. aastal ooperipäevi korraldama Ludmilla Tooni tütrele Mariliis Toonile kuulunud MTÜ Operafest.Kallas, Liise. Võlausaldajad lasevad ooperipäevadel veel toimuda. Saarte Hääl, 2. aprill 2007. Riigilt raha ei saadud ja 2007. aastal jäid ooperipäevad toimumata. 2008. aastast võttis ooperipäevade korraldamise üle Eesti Kontsert.Brinkmann, Koit. Saaremaa aasta naine jättis 24 ettevõtet rahata. Delfi Ärileht, 21. juuni 2007.

 Viited 

Kategooria:Eesti muusika
Kategooria:Eesti endised sihtasutused
Kategooria:Saare maakond